
PARLAMENTUL ROMÂNIEI

CAMERA DEPUTAŢILOR
COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 18 iunie 2007
Nr.29/227
RAPORT

asupra cererii de reexaminare a Legii privind respingerea Ordonanţei de urgenţă a Guvernului nr.105/2006 pentru modificarea 
Legii tinerilor nr. 350/2006
(PLx.108/2007)


1. În conformitate cu prevederile art. 135 din Regulamentul Camerei Deputaţilor, republicat, cu adresa nr. PL.x.108/6 iunie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, cererea de reexaminare a Legii privind respingerea Ordonanţei de urgenţă a Guvernului nr. 105/2006 pentru modificarea Legii tinerilor nr. 350/2006 (PLx. 108/2007).

2. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră decizională.

3. Cererea de reexaminare a Legii privind respingerea Ordonanţei de urgenţă a Guvernului nr.105/2006 pentru modificarea Legii tinerilor nr. 350/2006 a fost respinsă de Senat, în şedinţa din 4 iunie 2007.

4. În raport de obiectul şi conţinutul său, Legea face parte din categoria legilor ordinare, potrivit prevederilor art.73 din Constituţia României, republicată.

5. La lucrările Comisiei au fost prezenţi 15 deputaţi, din totalul de 26 membri ai Comisiei.

6. În urma dezbaterii, în şedinţa din 12 iunie 2007, Comisia, cu 13 voturi pentru respingere şi 2 abţineri, a hotărât menţinerea raportului iniţial şi propune Plenului  respingerea cererii de reexaminare a Legii privind respingerea Ordonanţei de urgenţă a Guvernului nr.105/2006 pentru modificarea Legii tinerilor nr.350/2006 formulată de Preşedintele României, considerând drept neîntemeiată motivaţia în baza căreia este fundamentată respectiva solicitare, din următoarele motive:
a) potrivit prevederilor art.8 al Decretului-Lege 150/1990 privind înfinţarea şi 
funcţionarea fundaţiilor judeţene pentru tineret şi a municipiului Bucureşti, patrimoniul care a aparţinut, anterior anului 1990, fostului Comitet Central al Uniunii Tineretului Comunist şi din care face parte integrantă imobilul situat în str. Calea Victoriei nr. 120, sector 1, Bucureşti, era trecut în conservare la stat, regimul juridic al acestuia urmând a fi stabilit ulterior, cu consultarea reprezentanţilor fundaţiilor sus-amintite şi a celor ai structurilor asociative de tineret nonguvernamentale de nivel naţional. Din acest motiv, pe perioada în care aceste bunuri se aflau în conservarea, iar nu în proprietatea statului român, acesta nu putea dispune de ele decât în sensul prevăzut de Decretul-Lege nr.150/1990;
b) patrimoniul de care se face vorbire nu a aparţinut niciodată statului român, 
el fiind de drept privat,  având acelaşi statut juridic ca şi patrimoniul fostei Uniuni Generale a sindicatelor din România;
c) faptul că Fundaţia Naţională pentru Tineret s-a constituit la o dată ulterioară 
apariţiei Legii tinerilor nr.350/2006 este irelevant pentru susţinerea cererii de reexaminare formulate de Preşedintele României, unul dintre scopurile acestei reglementări fiind tocmai acela de a crea cadrul legislativ necesar înfiinţării şi funcţionării acesteia.

     PREŞEDINTE 


  
   

 SECRETAR
       Lia Olguţa VASILESCU                                            
Mihai RADAN



    




     
      Consilier,









                   
     Ioan VOICA

Către

BIROUL PERMANENT

AL

CAMEREI DEPUTAŢILOR


Vă înaintăm, alăturat, raportul asupra cererii de reexaminare a Legii privind respingerea Ordonanţei de urgenţă a Guvernului nr.105/2006 pentru modificarea Legii tinerilor nr. 350/2006 (PLx.108/2007)


În raport de obiectul şi conţinutul său, Legea face parte din categoria legilor ordinare, potrivit prevederilor art.73 din Constituţia României, republicată.
                    PREŞEDINTE                                     
           SECRETAR

          
    Lia Olguţa Vasilescu                                                     Mihai Radan

